નવી દિલ્હી:સ્ટેટ બેન્ક ઓફ ઇન્ડિયા (SBI)ની આગેવાની હેઠળના બે ડઝન જેટલા ધિરાણકારોએ નવીન જિન્દાલની જિન્દાલ સ્ટીલ એન્ડ પાવર લિ (JSPL)નું ફોરેન્સિક ઓડિટ કરાવવાનો આદેશ આપ્યો છે અને આ જવાબદારી ડેલોઇટ એન્ડ ટચને સોંપી છે. રૂ. 51,000 કરોડના ઋણબોજ હેઠળ દબાયેલી JSPL લોન ભરવામાં નિષ્ફળ ગયા બાદ બેન્કોએ આ પગલું ભર્યું છે અને કંપનીએ જે પ્રોજેક્ટ્સ માટે લોન લીધી હતી તેનો ઉપયોગ બીજે ક્યાંય તો નથી કર્યો ને તેની ચકાસણી કરવાની તજવીજ હાથ ધરી છે એમ આ હિલચાલની સીધી માહિતી ધરાવતાં સૂત્રોએ જણાવ્યું હતું.